চট্টগ্রাম, গোলাম ফারুক দুলাল, বাংলাদেশনিউজ২৪x৭.কম  ৭২ ঘন্টার মধ্যে গ্রেফতার হল রেলওয়ের সিনিয়র  বাজেট কর্মকর্তা আবদুল হাই মজুমদারের হত্যাকারীরা। তারা নগরীর একটি ছিনতাইকারী চক্র। ছিনতাই করার পর তারা জানতেন না যে, আবদুল হাই মজুমদার আর বেঁচে নেই।  গত ৫ ডিসেম্বর রাতে পুরাতন রেল ষ্টেশন এলাকায় ছুরিকাঘাত করার পর ৩ দিনেও ব্যবহৃত ছুরিটিতে রক্তের দাগ রয়ে গেছে। ধোয়া মোছাও করেনি ওরা। আমেরিকায় তৈরি অত্যাধুনিক এই ছোরাটি দেখে খোদ পুলিশও হতবাক। ছিনতাই এর বিষয়টি তারা স্বীকার করেছে। এছাড়া নগরীতে ঘটে যাওয়া অসংখ্য ছিনতাই এ তারা জড়িত ছিল বলে স্বীকার করতে দিধা করেনি তারা।  চট্টগ্রাম কোতোয়ালী থানা পুলিশ অভিযান  চালিয়ে নগরীর টাইগার পাস এলাকা থেকে ছোরাসহ মুসা ও সেলিম কে গ্রেফতার করে। পরে তাদের দেয়া তথ্যের ভিত্তিতে ঐ রাতেই ফারুক ও শাহআলম নামে অপর দুজন কে গ্রেফতার করতে সক্ষম হয়। থানা সূত্রে জানা গেছে, শাহআলম ও মুসাকে রিমান্ডে নেয়ার আবেদন করবে পুলিশ।  বাংলাদেশনিউজ২৪x৭.কম/প্রতিনিধি/এসএ.